[pic] | EURÓPAI BIZOTTSÁG |

Brüsszel, 17.6.2010

COM(2010) 315 végleges

6. SZ. KÖLTSÉGVETÉS-MÓDOSÍTÁSI TERVEZET A 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS II. szakasz — Európai Tanács és Tanács III. szakasz – Bizottság X. szakasz – Európai Külügyi Szolgálat

6. SZ. KÖLTSÉGVETÉS-MÓDOSÍTÁSI TERVEZET A 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSII. szakasz — Európai Tanács és TanácsIII. szakasz – BizottságX. szakasz – Európai Külügyi Szolgálat

Tekintettel:

- az Európai Unióról szóló szerződésre és különösen annak 27. cikkére,

- az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

- az 1605/2002 tanácsi rendelet módosítására irányuló 2010. március 24-i európai bizottsági javaslatra[2],

- az Európai Unió 2010. költségvetési évre vonatkozó, 2009. december 17-én elfogadott általános költségvetésére,

- a 2010. május 19-én elfogadott 1/2010 sz. költségvetés-módosításra,

- a 2/2010. sz.[3], a 3/2010. sz.[4], a 4/2010. sz.[5] és az 5/2010. sz.[6] költségvetés-módosítási tervezetre,

Az Európai Bizottság az indokolásban felsorolt okok miatt a költségvetési hatóság elé terjeszti a 2010. évi általános költségvetés 6. számú költségvetés-módosítási tervezetét.

A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI

A szakaszonkénti bontású bevételi és kiadási kimutatás változásai elérhetők az EUR-Lexen ( http://eur-lex.europa.eu/budget/www/index-en.htm ). A szakaszonkénti bontású kimutatások változásainak angol nyelvű változata tájékoztatásul megtalálható a költségvetés mellékletében.

1. Keret

1.1. Külügyi szolgálat egy biztonságos Európáért egy változó világban

1.1.1. Az Európai Unióról szóló szerződés (EUSz.) értelmében az Unió külügyi és biztonságpolitikai főképviselője látja el a Külügyek Tanácsának elnöki tisztjét, javaslataival hozzájárul a közös kül- és biztonságpolitika (KKBP) kidolgozásához és gondoskodik az Európai Tanács, illetve a Tanács által elfogadott határozatok végrehajtásáról. A közös kül- és biztonságpolitikára vonatkozó ügyekben az Uniót a főképviselő képviseli. Az Unió nevében párbeszédet folytat a harmadik felekkel és képviseli az Unió álláspontját a nemzetközi szervezetekben és nemzetközi konferenciákon.

1.1.2. Az Európai Unióról szóló szerződés kiköti, hogy megbízatásának ellátása során a főképviselőt az Európai Külügyi Szolgálat (a továbbiakban: EKSZ) segíti.

1.1.3. Egy hatékonyan működő EKSZ döntő fontosságú abban, hogy az EU megvalósítsa a Lisszaboni Szerződésben meghatározott stratégiai célkitűzéseket, és hozzájárul az EU világszínpadon betöltött szerepének megerősítéséhez, e szerepnek határozottabb profilt kölcsönöz és lehetővé teszi számára érdekeinek és értékeinek hatékonyabb képviseletét.

1.1.4. Az EU jelenleg összetett kihívásokkal és fenyegetésekkel néz szembe – az EKSZ ezek leküzdéséhez nyújthat hozzáadott értéket a rendelkezésre álló eszközök kombinálása révén. A szolgálat munkája során igénybe veszi az Európai Bizottság szolgálatainak és a Tanács Főtitkársága szolgálatainak értékes szakismereteit, valamint az EU-tagállamok diplomáciai szolgálatának tapasztalatait.

1.1.5. A Bizottság ebben a keretben nyújtja be technikai javaslatként ezt a költségvetés-módosítást, amely tükrözi a főképviselő által megküldött igényeket, figyelembe véve a tanácsi határozattervezetet, melynek alapján 2010 utolsó negyedévében az EU-tagállamokból diplomatákat vesznek fel az EKSZ-be, amit az uniós költségvetésből finanszíroznak (ideiglenes alkalmazottak).

1.2. Hatékony szervezeti struktúra a költségvetési konszolidáció környezetében

1.2.1. Az EKSZ létrehozásáról szóló, 2009. október 29-30-án elfogadott európai tanácsi iránymutatás a következőket határozza meg (16. pont):

„Az EKSZ-nek az igazgatási költségvetés és az alkalmazottak igazgatása tekintetében önállónak kell lennie. Az EKSZ-et a költségvetési rendelet 1. cikkének hatálya alá kell vonni.”

Az Európai Bizottság ezért a jogalkotó hatóság két ágának javaslatot (COM…) nyújtott be a költségvetési rendelet felülvizsgálatára és 2010. június 9-én elfogadta a személyzeti szabályzat módosításáról szóló javaslatot (COM(2010) 85). Ez a költségvetés-módosítási tervezet a harmadik intézkedés az EKSZ létrehozásáról szóló tanácsi határozat végrehajtásához szükséges módosítások sorában.

1.2.2. 2010. március 25-én a főképviselő az Európai Külügyi Szolgálat szervezetének és működésének megállapításáról szóló tanácsi határozattervezetet nyújtott be.

1.2.3. Az EKSZ létrehozásának vezérelve a költséghatékonyság, a költségvetési semlegesség és a hatékony és eredményes pénzgazdálkodás kell, hogy legyen.

Az EKSZ létrehozása és felépítése során figyelembe kell venni a gazdasági válság államháztartásokra gyakorolt hatását és a költségvetési konszolidációt szolgáló politikák szükségességét, ami az emberi erőforrások – és egyben a munkaerő-felvétel és a szerződések – terén önkorlátozó intézkedésekkel jár.

1.2.4. E szolgálat felépítéséhez átmeneti rendelkezéseket és fokozatos kapacitásépítést kell alkalmazni. A hatékony és eredményes pénzgazdálkodást illetően a racionalizálásra és az egyszerűsítésre rendelkezésre álló valamennyi lehetőség kihasználásával el kell kerülni a feladatok, funkciók és erőforrások duplikációját más struktúrákkal

1.2.5. A Tanács Főtitkársága és a Bizottság érintett szolgálatainak osztályai és funkciói ezért áthelyezésre kerülnek az EKSZ-be. Ezek felsorolását a tanácsi határozattervezet melléklete tartalmazza. Az EKSZ-be áthelyezésre kerülő minden tisztviselőhöz álláshelyet rendelnek a fokozatának megfelelő tisztségcsoportban.

1.2.6. Az EKSZ személyzete emellett a tagállamokból küldött diplomatákkal egészül ki (ideiglenes alkalmazottak). Amikor az EKSZ 2013-ban eléri teljes kapacitását, a tagállamokból származó személyzet a tervek szerint az EKSZ AD besorolású személyzetének egyharmadát képezi majd.

1.2.7. Az EKSZ ezért 2010-ben egy olyan struktúrával kezdi meg működését, amely segíti a főképviselőt feladatai ellátásában, és ugyanakkor tükrözi a jelenlegi megszorításokat az igazgatási kiadások (5. fejezet) tekintetében, valamint figyelembe veszi a költségvetési konszolidációt.

1.3. Azonnali további személyzeti igények a 2010. évre

1.3.1. Az EKSZ-nek a lehető leghamarabb működőképessé kell válnia. A Bizottság és a Tanács Főtitkársága EKSZ-be áthelyezett szolgálatainak összevonása várhatóan szinergiákat és hatékonyságnövekedést eredményez a székhelyen. A hatékonyságnövekedést többek közt arra is felhasználják, hogy legalább részben fedezzék az EKSZ prioritást élvező igényeit és további feladatait.

1.3.2. Ugyanakkor figyelembe kell venni a Külügyek Tanácsát előkészítő munkacsoportokban és bizottságokban betöltött elnökséggel járó további, korábban sem a Tanács Főtitkársága, sem a Bizottság szolgálatai által el nem látott feladatokat, valamint az EKSZ igazgatási és politikai testületeinek álláshelyekkel történő felruházását.

A székhelyet ezért 20 új AD-álláshellyel kell megerősíteni új vezetői álláshelyek és egy kisebb méretű jogi szaktanácsadó csoport létrehozása céljából, valamint a földrajzi és a tematikus munkacsoportok elnökléséhez kapcsolódó további feladatok ellátása érdekében. A főképviselőnek első lépésként intézkedéseket kell tennie az új struktúra felsővezetőinek minél hamarabbi kinevezésére. További előirányzatokat igényeltek 10 szerződéses alkalmazotti álláshelyre kisegítő feladatok ellátására a székhelyen.

1.3.3. Az Unió küldöttségei az EKSZ integráns részét képezik. 2010. január 1-je óta több mint 60 EU-küldöttség látja el a helyi elnökség szerepét, vagyis a képviselettel, a koordinációval, valamint az EU nevében történő tárgyalásokkal járó feladatokat. Ilyen esetekben meg kell növelni a küldöttségek létszámát, hogy új feladataikat teljes körűen el tudják látni.

Az EU-küldöttségek legsürgetőbb további igényeinek fedezésére 80 új AD-álláshelyre van szükség, melyeket 2010. utolsó negyedévében fokozatosan töltenek be, az alábbiak szerint:

- azon küldöttségek létszámának emelése, ahol nincs kinevezve politikai tanácsadó: kb. 40 új AD-álláshely;

- a multilaterális küldöttségek létszámának emelése: kb. 20 új AD-álláshely;

- regionális küldöttségek fejlesztése és küldöttségvezető-helyettesi álláshelyek létrehozása: kb. 20 új AD-álláshely.

- További előirányzatok a szükséges kisegítő feladatokat ellátó 60 helyi alkalmazott számára.

2. Az Európai Külügyi Szolgálat költségvetésének megállapítására vonatkozó eljárás

2.1. Az Európai Külügyi Szolgálat szervezetének és működésének megállapításáról szóló tanácsi határozattervezet 12. cikkének (5) bekezdése a következőket írja elő: „ A főképviselő legkésőbb egy hónappal e határozat hatálybalépését követően benyújtja a Bizottságnak az EKSZ bevételi és kiadási előirányzatát – létszámtervet is beleértve – annak érdekében, hogy a Bizottság költségvetésmódosítás-tervezetet terjesszen elő. ”

2.2. Rendes körülmények között a költségvetésben külön szakasszal rendelkező új szervezet létrehozására vonatkozó költségvetés-módosításnak az alábbiakat kellene tartalmaznia:

- létszámterv,

- a tisztviselők illetményeinek, az infrastruktúra és az egyéb működési költségek fedezéséhez kapcsolódó előirányzatok;

- az egyéb személyzeti kategóriákra elkülönített előirányzatok (ideértve az illetményeket, az infrastruktúrát és az egyéb működési költségeket),

- egyéb igazgatási kiadások (pl. IT, biztonság, kiküldetések, stb.).

2.3. Az EKSZ önálló működésének lehetővé tétele érdekében fontos, hogy költségvetését a lehető leghamarabb megállapítsák. Ennek során biztosítani kell a zökkenőmentes működést és a tevékenységek folytonosságát.

2.4. Az EKSZ jövőbeli működéséhez szükséges eszközök legtöbbjét azoktól az intézményektől (a Bizottságtól és a Tanácstól) helyezik át, amelyek mostanáig felelősek voltak az EKSZ által ellátandó legtöbb feladatért. Ebből az következik, hogy az EKSZ-re vonatkozó költségvetési javaslat az említett intézmények költségvetését is módosítja.

Mivel az EKSZ-en belül még nincs meg a teljesen működőképes költségvetési és adminisztratív kapacitás, e költségvetés-módosítási javaslatot a két érintett átadó intézménynek és a főképviselőnek szoros együttműködésben dolgozták ki.

2.5. Az EKSZ költségvetésének elvben a szolgálat működésének teljes költségét magában kellene foglalnia.

Az Európai Tanács mindazonáltal elismerte, hogy az új szervezet létrehozása komoly erőpróbát jelent, és 2009. októberi iránymutatásainak 27. pontjában kifejezetten leszögezte, hogy: „…átmeneti rendelkezéseket és fokozatos kapacitásépítést kell alkalmazni”.

2010-ben az EKSZ költségvetésének megállapítása kapcsán a következő jelentős problémákat azonosították:

- Tekintettel arra, hogy létező hivatalok különálló részei egyesülnek egyetlen új hivatallá, az EKSZ-nek nem lesznek saját kapacitásai arra, hogy a működésének első napjától kezdve eleget tegyen kötelezettségeinek.

- Az EKSZ létrehozásának jelenlegi szakaszában még nincs teljes körű elképzelés a szolgálat munkamódszereiről és a végleges szervezeti felépítésről.

- A szerződéses és pénzügyi kötelezettségek felgöngyölítése és az átadó intézményektől az EKSZ-hez történő átadása körültekintő előkészítést és végrehajtást igénylő, kényes folyamat.

- Az átcsoportosításra kerülő előirányzatokat pontosan ki kell számítani egy meghatározott időpontig, a költségvetés-módosítás elfogadásának várható időpontjáig. Amennyiben a költségvetés-módosítást egy másik időpontban fogadják el, fennáll a kockázata annak, hogy az előirányzatok nem fognak a költségvetésben annak az intézménynek a rendelkezésére állni, amelynek szüksége van a forrásokra, nevezetesen az illetmények és minden más szerződéses kötelezettség teljesítésére.

- A pénzügyi kötelezettségek és források folyó költségvetési év közben – és nem a költségvetési év elején – történő átadása számviteli szempontból kockázatos műveletet jelent.

A fentieket összegezve megállapítható, hogy valós és komoly annak a veszélye, hogy jelentős fennakadások lehetnek a műveletek végrehajtása (többek között az illetmények és egyéb kötelezettségek kifizetése) során a központban és a küldöttségeknél egyaránt, ami hátrányosan befolyásolná az újonnan létrejött EKSZ megítélését.

2.6. A 2010. évre javasolt megoldás pragmatikus és egyszerűsített megközelítésen alapuló, az év utolsó negyedévét lefedő átmeneti időszakra vonatkozó költségvetés-módosításból áll, annak feltételezése mellett, hogy a költségvetés-módosítást 2010. október 1-jén elfogadják. A javasolt költségvetés-módosítás a következőket tartalmazza:

- Az Európai Bizottság költségvetési rendelet módosítására irányuló javaslatának megfelelően külön költségvetési szakasz és létszámterv létrehozása az EKSZ számára.

- Bár a Bizottságtól és a Tanács Főtitkárságától áthelyezésre kerülő álláshelyek külön oszlopokban szerepelnek, ezek azonban a két átadó intézmény megfelelő szakaszainak létszámterveiben maradnak, biztosítandó az igazgatási és szerződéses kötelezettségek folytonosságát az év végig. A 2011. évi költségvetésben (a módosító indítványt ez év folyamán nyújtják be) ezeket az álláshelyeket eltávolítják a Bizottság és a Tanács Főtitkárságának létszámtervéből.

- Az azonnal jelentkező további feladatok ellátására rendelkezésre bocsátják az AD-álláshelyek első részletét. Ez hozzájárul annak a vállalásnak az eléréséhez is, amely szerint 2013-ra az AD személyzet egyharmada a tagállamok diplomáciai szolgálatából kerül ki.

- Valamennyi előirányzatot, ideértve az új EKSZ-álláshelyekre igényelt további előirányzatokat is, a Bizottság és a Tanács Főtitkárságának megfelelő költségvetési tételei fogják tartalmazni, ami az év végéig lehetővé teszi számukra az összes kifizetés (illetmények, támogatások, bérleti díjak, stb.) és szolgáltatás (IT, karbantartás, étkeztetés, stb.) teljesítését az EKSZ jövőbeni személyzete felé.

Ezáltal biztosítható a székhelyen és a küldöttségeken a tevékenységek folytonossága az év végéig tartó átmeneti időszakban.

A főképviselő az EKSZ belső szervezetére, felvételi eljárásaira[7] és teljes igazgatási és pénzügyi irányítási kapacitásának kiépítésére összpontosít és felügyeli ezeket, ezáltal az EKSZ 2011. január 1-jétől kezdődően át tudja venni a teljes felelősséget és a kapcsolódó igazgatási, pénzügyi és szerződéses kötelezettségeket.

2.7. A 2011. költségvetési évre szóló célkitűzés, hogy az EKSZ a 2011. évre saját teljes költségvetéssel rendelkezik, mely tartalmazza az összes kapcsolódó előirányzatot. Ahhoz, hogy ez az éves költségvetési eljárás részét képezze, szükséges egy, a 2011. évi költségvetés-tervezetre vonatkozó, időben benyújtott módosító indítvány.

3. Az Európai Külügyi Szolgálat 2010. évi költségvetés-módosítása

3.1. A költségvetés szerkezete

- Az Európai Unió költségvetésében új, X. szakaszt hoznak létre „Európai Külügyi Szolgálat” néven.

- Megállapítják az EKSZ igazgatási kiadásaira kiterjedő költségvetési szerkezetet. A szerkezet a más intézmények által alkalmazott szerkezetet követi (1. cím: személyzet , 2. cím: működési költségek , 3. cím: küldöttségek ).

3.2. Létszámterv

A két átadó intézmény meghatározta a tanácsi határozatban foglalt, az EKSZ-hez áthelyezendő szervezeti egységekhez és funkciókhoz kapcsolódó álláshelyek számát: A Bizottság létszámtervéből 1114 álláshely, a Tanács Főtitkárságának létszámtervéből 411 álláshely (ideértve 43 álláshelyet a kisegítő funkciókra) kerül áthelyezésre az EKSZ-be.

Ezen kívül 100 új álláshelyet igényelnek az EKSZ számára (ebből 20-at a székhelyre, 80-at a küldöttségekre, az utóbbi keret betöltése fokozatosan történik 2010 utolsó negyedévében, 50 % októberben illetve novemberben). Az alábbi összefoglaló táblázat az EKSZ-álláshelyeket tartalmazza eredet szerinti, valamint a székhely és a küldöttségek szerinti bontásban. Az alábbi táblázat álláshelyei tartalmazzák az áthelyezésre kerülő személyzettel betöltendő álláshelyeket, valamint az üres álláshelyeket.

1. táblázat: Az átadó intézményektől áthelyezett létszámtervi álláshelyek és újonnan létrehozott álláshelyek 2010-ben

Bizottság | Tanács | Új álláshelyek | Összesen |

Székhely | 675 | 387 | 20 | 1 082 |

Küldöttségek | 439 | 24 | 80 | 543 |

Összesen | 1 114 | 411 | 100 | 1625 |

A módosított létszámtervek megtalálhatók a költségvetés mellékletében.

3.3. Egyéb emberi erőforrások (a létszámtervben szereplőkön kívül)

A létszámterv által le nem fedett, de áthelyezésre kerülő más emberi erőforrásokhoz (kirendelt nemzeti szakértők, szerződéses alkalmazottak, helyi alkalmazottak a küldöttségeken) kapcsolódó előirányzatokat 2010-ben továbbra is az átadó intézmény költségvetéséből finanszírozzák.

Ez a költségvetés-módosítás tartalmazza a székhelyen foglalkoztatott 10 szerződéses alkalmazottat és a küldöttségeken foglalkoztatott 60 helyi alkalmazottat érintő, további igényelt EKSZ-előirányzatokat. Mivel az EKSZ költségvetése nem tartalmaz előirányzatokat (lásd a 2.6 pontot), a vonatkozó előirányzatok a költségvetés bizottsági szakaszában szerepelnek.

3.4. Egyéb igazgatási kiadások

Az átadó intézményektől 2010-ben nem kerül sor az EKSZ számára egyéb igazgatási kiadások (bérleti díjak, kiküldetési kiadások, IT stb.) fedezését szolgáló előirányzatok átcsoportosítására. Ezeket a Bizottság és a Tanács Főtitkárságának vonatkozó szakasza tartalmazza.

4. Következtetés

Tekintettel az EKSZ létrehozására, ez a költségvetés-módosítás a költségvetési rendelet módosítására irányuló európai bizottsági javaslatnak megfelelően javasolja egy új, X. szakasz (Európai Külügyi Szolgálat) létrehozását, valamint a II. költségvetési szakasz (Európai Tanács és Tanács) és a III. szakasz (Bizottság) ehhez kapcsolódó módosításait, a költségvetés mellékletében foglaltaknak megfelelően.

Az EKSZ számára a X. szakaszban új létszámtervet hoznak létre. Ez a terv a II. szakaszból (Európai Tanács és Tanács) 411 álláshely, a III. szakaszból (Bizottság) 1114 álláshely EKSZ számára történő áthelyezését tartalmazza. Ezen kívül 100 további új AD-álláshelyet tartalmaz az EKSZ számára, amiből 80 a küldöttségekre esik.

A további összegek a főképviselő által igényelt 100 új álláshely, valamint a 60 további helyi alkalmazottal (küldöttségek) és a 10 szerződéses alkalmazottal (székhely) kapcsolatos kiadások fedezéséhez szükségesek, annak érdekében, hogy elláthassa a Szerződés által ráruházott további feladatokat. Ezek a további álláshelyek már 2010-ben hozzájárulnak a Tanács azon határozatainak megvalósításához, amelyek szerint 2013-ban az EKSZ-ben az AD-álláshelyek egyharmadát az EU tagállamok diplomáciai szolgálataiból kell betölteni.

5. Összefoglaló táblázat a pénzügyi keret fejezetei szerinti bontásban

Pénzügyi keret Fejezet/alfejezet | 2010. évi pénzügyi keret | 2010. évi költségvetés (az 1. sz. költségvetés-módosítással és a 2–5. sz. költségvetés-módosítási tervezettel együtt) | 6/2010. sz. költségvetés-módosítási tervezet | 2010. évi költségvetés (az 1. sz. költségvetés-módosítással és a 2–6. sz. költségvetés-módosítási tervezettel együtt) |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Kohézió a növekedésért és foglalkoztatásért |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Összesen | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Mozgástér[8] | | |-194 445 345 | | | |-194 445 345 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből piachoz kapcsolódó kiadások és közvetlen kifizetések |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Összesen | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Mozgástér | | |456 166 698 | | | |456 166 698 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Uniós polgárság |668 000 000 | |668 000 000 |659 387 500 | | |668 000 000 |659 387 500 | | Összesen | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Mozgástér[9] | | |18 512 630 | | | |18 512 630 | | | 4. AZ EU MINT GLOBÁLIS SZEREPLŐ[10] | 7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Mozgástér | | | -18 300 000 | | | | -18 300 000 | | | 5. IGAZGATÁS[11] | 7 882 000 000 | |7 908 983 423 |7 908 478 423 |9 521 362 |9 521 362 |7 918 504 785 |7 917 999 785 | | Mozgástér | | | 53 016 577 | | | | 43 495 215 | | | ÖSSZESEN | 140 978 000 000 |134 289 000 000 |141 491 931 440 |122 956 928 088 | | |141 501 452 802 |122 966 449 450 | | Mozgástér | | |528 250 560 |11 660 953 912 | | |518 729 198 |11 651 432 550 | |

[1] HL L 248., 2002.9.16., 1. o.

[2] COM(2010) 85.

[3] COM(2010) 108.

[4] COM(2010) 149.

[5] COM(2010) 169.

[6] COM(2010) 320.

[7] Valamennyi, 2011. január 1-jéig végrehajtott felvétel formálisan a Bizottság nevében történik. A Bizottság ugyanakkor teljes mértékben átruházza a Bizottság alelnökének szerepét betöltő főképviselőre a kinevező hatóság/szerződéskötő hatóság megfelelő hatásköreit abból a célból, hogy kizárólagos felügyeletet gyakorolhasson a felvételi folyamat felett.

[8] Az 1a. fejezet alatt fennmaradó mozgástér (500 millió EUR) számításában nem szerepel az Európai Globalizációs Alkalmazkodási Alap (EGAA). A felső korlát fölötti 195 millió EUR-t a rugalmassági eszköz igénybevételével fedezik.

[9] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[10] A 4. fejezet 2010-es fennmaradó mozgástere nem veszi figyelembe a sürgősségisegély-tartalékhoz kapcsolódó előirányzatokat (248,9 millió EUR).

[11] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 80 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét.